Jeg har i snart tre år benyttet mig af Viaplay (on/off). Desværre for mig, har min passion for hhv. F1, Premier- og Champions League generelt været større end bøvlet jeg har haft med Viaplay, hvorfor jeg indtil nu har brugt tjenesten. 

Foruden falsk markedsføring (f.eks. kørte der "Se HELE Premier League, kun med Viaplay"-spottet en periode, selvom der løbende har været enkelte kampe de ikke har haft rettighederne til), har deres customercare (eller mangel på samme) i den grad gjort udslaget:
F.eks. påstod supporten på facebook, at årsagen til, at deres iOS app ikke understøttede AirPlay var manglende rettigheder, og altså ikke uduelige/luddovne programmører… -- helt generelt besvarede de alle kritiserende indlæg på facebook med manglende rettigheder. Jeg selv, f.eks., spurgte hvorfor man ikke kunne se det half time show, der bliver vist på Viasat Xtra kanalerne (når en kamp vises på én sådan) fremfor reklamer, i diverse halvlege. Hertil svarede supporten at de ikke havde rettighederne til disse. Da jeg så pointerede at de nødvendigvis måtte have dem, da de viste det på 3-4 streams hver lørdag, hørte jeg aldrig mere fra dem. Tværtimod blev indlægget sidenhen slettet på facebookvæggen….

Senest har jeg kunnet konstatere at antallet af tilgængelige enheder (UDEN NOTITS!!) er faldet fra fem til fire (altså 20% (uden tilsvarende prisreduktion)). Jeg spørger på facebooksiden, hvorfor i alverden de har reduceret i enhederne. Hertil svares der, at der altid har været fire, og at jeg som kunde må forveksle det med noget andet. Efter jeg igen har svaret, denne gang med henvisning til en diskussion på et tredjeparts forum omhandlende antallet af enheder, hvor det bekræftes, at der også i foråret 2013 var fem enheder tilgængelige, fyrer en anden Viaplay-supporter en smøre af, der fortæller, hvordan produktet konstant er i udvikling osv. (hvor meget udvikling er der i at reducere antallet af enheder (ovenikøbet samtidig med man er kompatible på flere platforme end nogensinde før?). Ikke så meget som skyggen af en undskyldning, på trods af jeg er blevet løjet direkte op i ansigtet. Føj en måde at behandle kunderne på.

Sorry indlægget er så rodet, men hold da op jeg er harm. Jeg har brugt en formue på Jeres streams igennem tiden, men det er sgu slut nu. Jeg finder mig ikke i, at en virksomhed jeg handler med lyver overfor mig. Så forsvinder tilliden. Og handlen.






EDIT: Svar:

Jeg ved med sikkerhed, det heller ikke altid har været begrænset til én enhed af gangen, da jeg adskillige weekender har set to Premier League kampe parallelt fra samme konto (min egen) på to forskellige enheder, naturligvis. 

Uanset hvad du som supporter, og viasat som firma, påstår, så ved jeg også, at jeg altid (indtil for ganske nyligt, tror jeg) har haft fem tilgængelige enheder.

Jeg forstår virkelig ikke, hvorfor I har så meget imod at erkende det. Enten så lyver I, eller også så siger I at jeg lyver. Heldigvis ved jeg hvorledes det forholder sig.

Som sagt er der intet, der kan genoprette min tillid til Jer som virksomhed. Man må som minimum kunne forvente, at man får sandheden at vide, når man henvender sig til en virksomhed man handler med.   ---- måske hvis I erkendte Jeres usandheder, kunne jeg genoverveje at abonnere på Jeres (i øvrigt helt urimelig dyre) service. 

Du kan selv tjekke efter, hvor mange penge jeg har brugt på Jer i tidernes løb. Jeg er sgu en ærgerlig kunde at miste.

Ift. min slettede Facebook-besked, spurgte jeg helt ligesom vedkommende har gjort ovenover mig, nemlig hvorfor jeg var tvangsindlagt til reklamer, når jeg betalte 230/mdr for demand-tv (demand-tv-konceptet er netop reklameløst, FYI), når jeg på Xtra kanalerne kunne konstatere der måtte være et alternativ, i form af de half time show der kørte der. Så svarede Jeres supporter på Facebook, at I ikke havde rettighederne til de shows. Så svarede jeg, at I nødvendigvis måtte have dem --- ellers tyvstjal I dem jo hver lørdag. Så fik jeg ikke flere svar, men kommentaren blev fjernet (både min første og anden -- hvis I har ment der har været noget stødende i dem, giver det uanset ingen mening, at I fjerner den første, når I har valgt at besvare den (hvorved i legitimerede indlægget) -- MEN, der stod intet stødende i den anden heller, jeg gjorde bare opmærksom på, at svaret ikke gav nogen mening, jf. jeres Xtra-kanaler).


Desuden: Hvorfor insisterer I sådan på at holde supporten over mail, frem for offentligt?